陳懿德開腔回應與羅天宇緋聞 唔怕男方受女性歡迎:對自己有信心
陳懿德(德德)今日(13/4)現身將軍澳電視城出席無綫綜藝節目《福祿壽訓練學院》節目錄影。對於被指與有「女神收割機」之稱的羅天宇秘撻一年,德德在接受《香港01》訪問時否認:「其實我同羅天宇係好朋友,通常我哋都係一齊成班人食飯又或者玩咁,變咗我都唔知點解會變成咗我同佢一齊。其實當日有報道話我同佢一齊,我係有啲驚,因為我冇試過有呢啲新聞,令我係唔知點樣去處理。」
被問到有沒有機會發展時,德德表示:「我覺得如果拍劇嘅話,就可以留返喺劇入面發展。(咁係咪現實就唔會?)我就覺得呢個世界,好多嘢都講唔埋,但我就覺得大家就應該專注喺工作上面,因為公司畀咗好多機會我哋。(羅天宇被稱為『女神收割機』好受女性歡迎,你驚唔驚?)我哋做朋友點會驚呢啲㗎。(咁係咪唔會揀啲咁受女性歡迎嘅男仔做男友?)咁我又唔會嘅,咁你自己都要對自己有信心,同埋對對方有信心先得,咁先會一齊啫,但我就覺得做朋友係唔會驚嘅。」